Neue Züriche [sic!] Zeitung, márc. 12., Új magyar kisregények
gépirat kéziratos jegyzetekkel, HP00165
typescript with manuscript notes, HP00165
Magyarországon régi hagyomány, hogy a tehetségek felfedezésének és népszerűsítésének fontos feladata az irodalmi folyóiratokra hárul.
A Neue Züricher Zeitung kortárs magyar prózáról és Hajnóczy Péterről megjelent cikke magyar nyelven, autográf bejegyzésekkel ellátott, számozott gépiratlapokon. A felső margón mindkét lap tépett, a bal felső sarokban gemkapocs nyoma látszik. A Szegedi Hajnóczy Péter Hagyatékgondozó Műhely nem látta el önálló jelzettel a gépiratot.
Az Élet és Irodalom 1980. április 12-i számában a "Magyarországon nincs elefántcsonttorony" című cikk szemlézi a Neue Züricher Zeitung jelen cikkét. Az Élet és Irodalom szerint Hajnóczy Péter és A halál kilovagolt Perzsiából című kisregény mellett Tóth Judit Kifutópálya és Mándy Iván Trafik című műveiről is írnak. Érdekesség, hogy a hagyatéki gépiratban olvasható cikk tényként kezeli, hogy Hajnóczy Péter Hajnóczy József leszármazottja, jóllehet, a Hajnóczy felvett név. A nyilvánvaló tévedésre az Élet és Irodalom cikke nem reflektál.